b'\n_START_ARTICLE_\nNikolaus Selnecker\n_START_PARAGRAPH_\nNikolaus Selnecker (tai Selneccer) (5. joulukuuta 1530 Hersbruck \xe2\x80\x93 24. toukokuuta 1592 Leipzig) oli saksalainen luterilainen urkuri ja teologi. H\xc3\xa4n on p\xc3\xa4\xc3\xa4osin tunnettu virsist\xc3\xa4\xc3\xa4n. H\xc3\xa4n oli my\xc3\xb6s yhdess\xc3\xa4 muun muassa Jakob Andreaen ja Martin Chemnitzin kanssa yhten\xc3\xa4 t\xc3\xa4rkeimmist\xc3\xa4 Tunnustuskirjoihin kuuluvan Yksimielisyyden ohjeen laatijoista._NEWLINE_Nuoruudessaan Selnecker toimi N\xc3\xbcrnbergin urkurina. H\xc3\xa4n opiskeli Wittenbergin yliopistossa Philipp Melanchthonin alaisuudessa. Aluksi h\xc3\xa4n opiskeli lakitiedett\xc3\xa4, mutta Melanchtonin vaikutuksesta h\xc3\xa4n alkoi opiskella teologiaa. My\xc3\xb6hemmin h\xc3\xa4n toimi hovisaarnaajana ja muusikkona Dresdeniss\xc3\xa4, superindententtin\xc3\xa4 ja professorina Leipzigiss\xc3\xa4._NEWLINE_Suomen evankelis luterialisen kirkon virsikirjassa Selneckerin tekemi\xc3\xa4 ovat virsi numero 551 (\xe2\x80\x9dSinua Kristus, kiit\xc3\xa4mme, oi Herra, armahtajamme\xe2\x80\x9d) sek\xc3\xa4 virrest\xc3\xa4 189 (\xe2\x80\x9dAh, Jeesus, ole kanssamme, jo joutuu aika ehtoolle\xe2\x80\x9d) s\xc3\xa4keist\xc3\xb6t 2\xe2\x80\x938, ensimm\xc3\xa4inen s\xc3\xa4keist\xc3\xb6 on Melanchthonin tekem\xc3\xa4. My\xc3\xb6s virren 377 ("Sun haltuus, rakas Is\xc3\xa4ni") tekij\xc3\xa4ksi mainitaan Selnecker Martin Moellerin ohella. Ruotsin kirkon virsikirjassa on kaksi h\xc3\xa4nen virtt\xc3\xa4\xc3\xa4n, jotka ovat samat kuin Suomen virskirjassa, mutta hieman erilaisina k\xc3\xa4\xc3\xa4nn\xc3\xb6ksin\xc3\xa4 (373 "Oi, sido meid\xc3\xa4t sanaasi", 2. ja 3. s\xc3\xa4keist\xc3\xb6t) ja 502 ("Sinua, Kristus, kiit\xc3\xa4mme") sek\xc3\xa4 yksi h\xc3\xa4nen s\xc3\xa4velm\xc3\xa4ns\xc3\xa4, Johan L. Runebergin virrell\xc3\xa4 507 ("Y\xc3\xb6n helmaan p\xc3\xa4iv\xc3\xa4 painuu").'